ໃນວັນທີ 9 ຕຸລາ2018 ນີ້, ກົມອຸດສາຫະກໍາປ້ອງ ກັນ ຊາດກົມໃຫຍ່ເຕັກນິກກອງ ທັບໄດ້ຈັດພິທີເຊັນສັນຍາສ້າງ ຕັ້ງບໍລິສັດ LCJ ວິສະວະກໍາການ ລະເບີດ ຈໍາກັດ ລະຫວ່າງ ກົມອຸດ ສາຫະກໍາປ້ອງກັນຊາດ ກັບບໍລິ ສັດ ເຊິງເຕິຈຸ້ນຕາຫລົງ ວິສະວະກໍາການລະເບີດຈໍາກັດໂດຍ ການເຂົ້າຮ່ວມເປັນສັກຂີພະ ຍານ ຂອງ ທ່ານ ພົນຈັດຕະວາ ກິລະ ກອນ ບຸນນະຜົນ ກໍາມະການ ຄະນະພັກກະຊວງ, ຫົວໜ້າກົມ ໃຫຍ່ເຕັກນິກກອງທັບ ພ້ອມດ້ວຍ ຄະນະມີຫົວໜ້າຫ້ອງການກົມ ໃຫຍ່ເສນາທິການກອງທັບ, ກົມ ເສດຖະກິດ
, ກົມກົດໝາຍກະຊວງ ປ້ອງກັນປະເທດ, ກົມຄຸ້ມຄອງ ອາວຸດ-ກະສຸນ ແລະ ທ່ານ ຫຼິວ ຈຸ້ນເຝີງ ປະທານອໍານວຍການ ບໍລິສັດ ເຊິງ ເຕິຈຸ້ນຕາຫລົງ ວິສະ ວະກໍາການ ລະເບີດຈໍາກັດ ພ້ອມ ດ້ວຍຄະນະ. ໂດຍໄດ້ຮັບການມອບໝາຍ ໜ້າທີ່ຈາກກະຊວງປ້ອງກັນປະ ເທດທາງຄະນະກະກຽມສ້າງ ຕັ້ງບໍລິສັດຈີ່ງໄດ້ຈັດຕັ້ງຜັນຂະ ຫຍາຍດໍາເນີນການດ້ວຍຄວາມ ຮັບຜິດຊອບສູງໄດ້ສໍາເລັດການ ສ້າງບົດບັນທຶກຄວາມເຂົ້າໃຈ ( MOU ) ລະຫວ່າງກົມອຸດສາ ຫະກໍາປ້ອງກັນຊາດ ກົມໃຫຍ່ ເຕັກນິກກອງທັບ ກັບບໍລິສັດ ເຊິງ ເຕິຈຸ້ນຕາຫລົງ ວິສະວະກໍາການ ລະເບີດຈໍາກັດ ສາມາດລົງລາຍ ເຊັນນໍາກັນໄດ້ໃນວັນທີ 5 ມິຖຸນາ 2018 ໂດຍສືບຕໍ່ປະຕິບັດບົດ ບັນທຶກຄວາມເຂົ້າໃຈ MOU ທັງ ສອງຝ່າຍກໍໄດ້ປະສານງານເພື່ອ ດໍາເນີນບັນດາໜ້າວຽກຕ່າງໆ ຮອງຮັບໃຫ້ແກ່ການສ້າງຕັ້ງບໍລິ ສັດ LCJ ວິສະວະກໍາການລະ ເບີດ ຈໍາກັດ ໃນນີ້, ບໍລິສັດເປັນ ຜູ້ຮັບຜິດຊອບເງິນລົງທຶນທັງໝົດ ຈໍານວນ 9.000.000 USD ແລະ ມອບຮຸ້ນໃຫ້ກະຊວງປ້ອງ ກັນປະເທດ ກົມອຸດສາຫະກໍາ ປ້ອງກັນຊາດ ກົມໃຫຍ່ເຕັກນິກ ກອງທັບ ຖືຮຸ້ນ 30% ເປັນມູນ ຄ່າ 2.700.000 USD, ໂດຍມີ ການບໍລິຫານຄຸ້ມຄອງບໍລິສັດ ຮ່ວມກັນ ແລະແບ່ງຜົນປະໂຫຍດ ກໍາໄລຕາມອັດຕາສ່ວນຮຸ້ນຂອງ ແຕ່ລະຝ່າຍອາຍຸການຮ່ວມມື 30 ປີ ບໍລິສັດມີສິດ ແລະ ໜ້າທີ່ ເຄື່ອນ ໄຫວດໍາເນີນທຸລະກິດດ້ານການ ຊີເຈາະ-ຈູດ ແລະ ທໍາລາຍລະ ເບີດຮັບເໝົາກໍ່ສ້າງຕິດຕັ້ງລະ ບົບຄວາມປອດໄພ, ລະບົບສາງ ເກັບຮັກສາວັດຖຸລະເບີດ, ສາງ ເກັບຮັກສາທາດລະເບີດ, ຕິດຕັ້ງ ລະບົບຕິດຕາມຄຸ້ມຄອງຂົນ ສົ່ງທາດລະເບີດ, ວັດຖຸລະເບີດ ໃຫ້ຮູ້ວ່າຈຸດໃດໃຫ້ຄໍາປຶກສາ ດ້ານວິຊາການສາມາດນໍາເຂົ້າແລະ ຈໍາໜ່າຍວັດຖຸອຸປະກອນ ກ່ຽວກັບການລະເບີດໃນກິດຈະ ການພົນລະເຮືອນ. ນອກຈາກນີ້ ທ່ານ ຫຼິວ ຈຸ້ນ ເຝີງ ປະທານອໍານວຍການບໍລິ ສັດ ເຊິງເຕິຈຸ້ນຕາຫລົງ ວິສະວະ ກໍາການລະເບີດຈໍາກັດ ແລະ ພັນເອກ ນິກອນ ແກ້ວພັນໄຕ ຫົວຫນ້າກົມອຸດສາຫະກໍາປ້ອງ ກັນຊາດກົມໃຫຍ່ເຕັກນິກ ກໍໄດ້ມີ ຄຳເຫັນໃນພິທີດັ່ງກ່າວ ເພື່ອເປັນ ການຢັງຢືນຄືນ ແລະ ເປັນບ່ອນ ອີງໄດ້ແລກປ່ຽນຄວາມຄິດເຫັນ ແລະ ສ້າງຄວາມເຂົ້າອົກເຂົ້າໃຈ ເຊິ່ງກັນ ແລະ ກັນ ພ້ອມທັງໄດ້ ລົງນາມໃນບົດສັນຍາໄວ້ເປັນ ສັກຂິພະຍານ.
ໂດຍ: ອິນທະຫວາ ບຸດສະດີ